62008CO0039_SL
Subject of the case
Izrek
Subject of the case
Predmet
Predlog za sprejetje predhodne odločbe – Bundespatentgericht (Nemčija) – Razlaga člena 3 Prve direktive Sveta 89/104/EGS z dne 21. decembra 1988 o približevanju zakonodaje držav članic v zvezi z blagovnimi znamkami (UL L 40, str. 1) – Preučitev, od primera do primera, zahtev za registracijo znamk, ne da bi se pri tem upoštevalo prejšnje odločbe v podobnih primerih – Zavrnitev registracije znamke, ki se uveljavlja proti imetniku serije podobnih znamk
Izrek
Izrek
Pristojni organ države članice, ki mora odločiti o zahtevi za registracijo znamke, ne sme prezreti razlogov za zavrnitev registracije, določenih v členu 3(1)(b) in (c) Direktive Sveta 89/104/EGS z dne 21. decembra 1988 o približevanju zakonodaje držav članic v zvezi z blagovnimi znamkami, kakor je bila spremenjena z Odločbo Sveta 92/10/EGS z dne 19. decembra 1991, in ugoditi tej zahtevi, ker je znak, katerega registracija kot znamke se zahteva, enako ali primerljivo sestavljen kot znak, katerega registracijo kot znamke je že sprejel in ki se nanaša na enake ali podobne proizvode ali storitve.